Pelaajahahmoille tutut NPC:t

Lista pelaajahahmoille tutuista NPC:istä. Lista ei ole täydellinen.

**Tutut hahmot, ystävät ja paljon pelissä esiintyneet NPC:t:**

**Lordi Cailu Aerora**

Haltianoble, nättipoika. Pukeutuu mielellään pastellisävyihin. Tuli areenalle samassa satsissa sankareiden kanssa ja vaikutti itkuiselta. Herkkä sielu. Sai Duuralta lohdutusta, ja he lyöttäytyivät yhteen. Romantikko: rakastaa romanttisia kirjoja. Suuri ritareiden fani, mutta päätti jättää liittymättä ritarikuntaan kun kuuli, että Duura ei voisi liittyä. Vaikuttaa fanittavan erityisesti Sir Geroldinia.

**Duura Borbantytär**

Äidillinen örkkinainen, joka on isotissinen ja vahva. Tuli areenalle samassa satsissa sankareiden kanssa ja lohdutti itkevää Cailua. Sen jälkeen ovat pysytelleet yhdessä. Lämmin viba. On kertonut tulleensa tienaamaan Areenalle rahaa, jotta voi lähettää kotiin rahaa köyhälle suurperheelleen.

**Sir Geroldin Jalomieli AKA Geroldin Normont**

Sir Geroldin on komea ja lihaksikas ihmismies, jolla on vahva oikeudentaju. Areenan ritarikunnan johtaja, on epävirallisesti vastuussa Areenakaupungin järjestyksestä. Aatelisarvoltaan korkea-arvoisin Areenan Ritarikunnan jäsenistä. Hänellä on Sankarin arvonimi, mutta Areenalta poistumisen sijaan hän on jäänyt johtamaan ritarikuntaa. Tarjosi Vellamolle paikkaa ritarikunnassa.

**Sir Thome Taianomainen AKA Thome Slaitmurn**

Hoikka violetihtavan värinen tieflingmies ja Sir Geroldinin oikea käsi. Sir Thome on saanut lisänimensä siitä, että hän ritaritaitojen lisäksi osaa myös taikoa jonkun verran. Hänen käytännön taitojaan tärkeämpää kuitenkin on hänen laaja lukeneisuutensa taika-asioista. Hän vaikuttaa erittäin uskolliselta Sir Geroldinille, mutta heidän välillään on jonkinlaista kitkaa.

**Lady Catherine Uskalias AKA Catherine Baralon**

Vahvanoloinen haltianainen, Sir Geroldinin vasen käsi. Tuntee Sir Geroldinin hyvin ja he käyvät joskus kaljalla yhdessä. Rohkea, mutta taistelussa ehkä hieman arvaamaton. Sir Geroldinin isän pikkuserkku. Lady Catherinella on uskollinen aseenkantaja: vankka kääpiönainen Lady Betti Marmorinoksa. Lady Catherine käski Galea ja Harmia olemaan varovainen, kun oli nähnyt heidät treffeillä Hagun ja Yerugin kanssa.

**Unelma**

Lihava ja kurvikas mamselli. Unelman unettoman talon johtaja. Osa sankareista on ollut Unelman bordellissa töissä ja Unelma on kohdellut heitä hyvin. Varsinkin Kataja on arvostanut Unelman kärsivällisyyttä. Vaikuttaa että kaikki tietävät Unelman ja hän on arvostettu henkilö aika lailla kaikkien liittoumien keskuudessa.

**Hagu Ranko**

Pääartikkeli: Hagu Ranko

Lihaksikas puoliörkkimies, jolla on pitkät hiukset ja luita tatuoituna ympäri kehoa. Hagusta välittyy kuva, ettei hän juuri välitä muista: hän on usein kylmä ja kyyninen, ja käyttää sarkastista huumoria. Hagun työnkuva ei ole ihan selkeä sankareillemme, mutta ilmeisesti hän ainakin myy informaatiota ja toteuttaa salaisia bisneksiä eri tahojen kanssa. Hagu on liittoutumaton, mutta selkeästi arvostettu tai ehkäpä pelätty toimija Areenakaupungissa. Hagulla ja Harmilla on ollut vispilänkauppaa.

**Kuikka-Taavetti**

Örkkivauva, joka on välillä ollut Hagulla hoidossa ja sitä kautta myös sankareidemme hoidettavana. Kuikka-Taavetti vaikuttaa fiksulta ja kivalta lapselta, niin paljolti kuin nyt vauva voi mitään ilmaista.

**Thorne (RIP)**

Pääartikkeli: Thorne

Luiseva nainen, joka oli Tuonentuojien jäsen. Yritti jostain syystä saada Galen korvakorun itselleen ensin ostamalla ja myöhemmin väkivalloin. Kuoli puolivahingossa välikohtauksessa. Sankarit veivät ruumiin lääkärille ja sanoivat, että löysivät ruumiin sattumalta.

**Yerug**

Pääartikkeli: Yerug

Rennon oloinen örkkijäbä, jolla on lihaksikkaat käsivarret. Tuonentuojien jäsen. Tuli ensi kertaa vastaan konfliktitilanteessa, mutta on sittemmin päätynyt ystävällisempiin väleihin sankareiden kanssa. Yerug on käynyt Galen kanssa treffeillä ja ainakin vaikuttaa tykkäävän Galesta. Ei omista paitaa, koska hänen ainoa paitansa meni pilalle treffien aikana :(

**Lonk**

Vaaleahiuksinen haltia, jolla on ollut sankareiden kanssa hieman konfliktia mutta on nykyään aika hyvää pataa sankareiden kanssa. Taitava ja notkea rogue, mutta ei hirmu vahva taistelija. Asuu Garfieldin kanssa ja heillä vaikuttaa olevan jonkinlainen parisuhde. Vaikuttaa tuntevan Hagun jotenkin, mutta välttelee Hagua.

**Garfield**

Punahiuksinen iso mies. Sankarit rohkaisivat häntä selvittämään parisuhdesotkut Lonkin kanssa. Harmi meni feikkitreffeille Garfieldin kanssa nähdäkseen miten Lonk reagoi. Selvisi, että Lonk on käyttänyt paljon rahaa Garfieldin henkiinherättämiseen.

**Theresa**

Reippaanoloinen ihmisnainen. Pitää lääkärikliniikkaa yhdessä Morean kanssa. Theresa hoitaa suurimman osan lääkärinhommista, kun taas Morea hoitaa muita asioita klinikalla. Käyttää sekä taikakonsteja että normaaleja lääkärintaitoja. On auttanut sankareita useaan otteeseen.

**Morea**

Alakuloinen vihreänihoinen nainen, varmaankin tiefling. Vähäpuheinen ja vähäeleinen. Pitää lääkärikliniikkaa Theresan kanssa. Vaikuttaa druidilta.

**Vastustajat, viholliset ja mysteerihenkilöt**

**Adellum**

Valkohiuksinen kaunis henkilö, luultavasti haltia. Pelasi sankareiden kanssa uhkapelejä, ja pyysi heidät yksityishuoneeseen tekemään "täysin turvallista testiä". Sankarit heräsivät seuraavana aamuna uupuneina ja pistosjäljet niskoissaan. Sankarit ovat yrittäneet löytää Adellumia tuloksetta, mutta saivat selville että ainakin Ritarikunnan jäsenet ovat kuulleet hänestä.

**Argal Cielnait**

Pääartikkeli: Argal Cielnait

Tummahiuksinen hoikka mies. Tuonentuojien mysteerinen johtaja. Gale on tavannut hänet kasvotusten valepukuun pukeutuneena ja soittanut hänelle. Huhutaan, että hän on ollut areenalla monta vuotta ja sinä aikana rakentanut kattavan huumebisneksen. Taistelee harvoin areenalla.

**Mysteerivanki**

Tarjosi Galelle pakomahdollisuutta palveluksia vastaan, kun Gale oli eristyssellissä. Gale ei tarttunut tarjoukseen.

**Sivurooleissa olleita hahmoja**

**Sir Asad Uneksija AKA Asad Kaleel**

Ystävällinen ja vähän ujohko puolihaltia-aatelinen, joka tilasi vähin äänin Hagulta seuralaisen -- joka sattui olemaan Harmi. Etäisesti jotenkin tuttu Harmille ajalta ennen Areenaa.

**Lady Betti Marmorinoksa**

Ystävällinen, vankka kääpiönainen jolla on oranssinpunaiset hiukset. Lady Catherinen aseenkantaja.

**Natasha**

Kurvikas nainen. Tuonentuojien varapomo, joka vaikuttaa olevan läheinen Argalin kanssa. Kuulemma ainoa, joka Areenalla osaa herättää henkiin sen jälkeen, kun minuutti on kulunut. Mutta palveluksilla on hintansa...

**Ennustaja-Goreltha**

Puolikääpiö-örkkinainen. Ei pidä sankareista, koska he charmasivat hänet ensitapaamisella. On tapellut sankareita vastaan jossain vaiheessa. Kykykilpailussa lausui pahamaineisen ennustuksen jossa muun muassa toistui lause "Aika käy vähiin." Yerugin ystävä.

**Kuu**

Nättipoika. Pitkäaikainen potilas Theresan ja Morean kliniikalla, ilmeisesti jotenkin kroonisesti sairas. Kun sankarit etsivät taikakeinoin pahoja olentoja, Kuu pingasi fiendinä. Asiaa ei ole vielä tutkittu sen enempää.

**Papitar Melissa**

Ebriksen papitar, vaaleanvioletti drow-haltia joka on raskaana. Arvostettu ja luotettu. Johtaa temppeliä, jossa kuka vain saa käydä palvomassa mille vain jumalalle. Kuikka-Taavetti on ollut Melissan suojatti sen jälkeen, kun joku dumppasi vauvan temppelin eteen.

**Kaupanpitäjä Fenna**

Tabaxi. Pitää kauppaa ja on yleensä ystävällinen, mutta antaa huonokäytöksisille porttikiellon. Käyttää maagisia erikoislaseja kauppaesineitä käsitellessään. Muistaa kaikki, jotka ovat tallettaneet jotain.

**Eletea**

Irokeesipäinen nainen. Hagun bardikaveri.

**Ezelore**

Tiefling-velho jolla on pitkät hiukset ja naisellinen tyyli. Hagun tuttava.

**Kaksinaama-Karli**

Palkkamurhaaja, jonka Thorne oli lähettänyt Galen perään. Oli vierekkäisessä eristyssellissä Galen kanssa.

**Lady Hecuba**

Feminiinisen näköinen Warforged. Ei kovin tuttu sankareille, mutta he kuulivat Lady Hecuban saavan jonkinlaisen salaisen tehtävän Sir Geroldinilta. Myöhemmin Adilin possu näki, kun Lady Hecuba kävi tapaamassa Hagua vaivihkaa.